CELEX: 22018D0984
Language: lt
Date: 1525305600000
Title: 2018 m. gegužės 3 d. ES ir Moldovos Respublikos asociacijos tarybos sprendimas Nr. 1/2018 dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo XXVI priedo dalinio pakeitimo [2018/984]

12.7.2018   
            
            
               LT
            
            
               Europos Sąjungos oficialusis leidinys
            
            
               L 176/21
            
         ES IR MOLDOVOS RESPUBLIKOS ASOCIACIJOS TARYBOS SPRENDIMAS Nr. 1/2018
   2018 m. gegužės 3 d.
   dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo XXVI priedo dalinio pakeitimo [2018/984]
   ES IR MOLDOVOS RESPUBLIKOS ASOCIACIJOS TARYBA,
   atsižvelgdama į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą, ypač į jo 436 straipsnio 3 dalį,
   kadangi:
   
               (1)
            
            
               2014 m. birželio 27 d. pasirašytas Europos Sąjungos ir Europos atominės energijos bendrijos bei jų valstybių narių ir Moldovos Respublikos susitarimas (1) (toliau – Susitarimas);
            
         
               (2)
            
            
               Susitarimo 201 straipsnyje numatyta laipsniškai suderinti teisės aktus su susitarimo XXVI priede nurodytais Sąjungos muitų teisės aktais ir tam tikrais tarptautiniais teisės aktais;
            
         
               (3)
            
            
               susitarimo XXVI priede nustatyta, kad Moldovos Respublika teisės aktų nuostatas turi suderinti su Tarybos reglamento (EEB) Nr. 2913/92 (2) nuostatomis per trejus metus nuo Susitarimo įsigaliojimo;
            
         
               (4)
            
            
               Reglamentas (EEB) Nr. 2913/92 panaikintas ir nuo 2016 m. gegužės 1 d. Europos Sąjungoje taikomos esminės Europos Parlamento ir Tarybos reglamento (ES) Nr. 952/2013 (3) nuostatos;
            
         
               (5)
            
            
               2016 m. spalio 6 d. surengtame ES ir Moldovos Respublikos muitinės pakomitečio posėdyje susitarta, jog susitarimo XXVI priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Susitarimo XXVI priedas iš dalies keičiamas taip, kaip nustatyta šio sprendimo priede.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2018 m. gegužės 3 d.
      
         
            Asociacijos tarybos vardu
         
         
            Pirmininkė
         
         F. MOGHERINI
      
   
   
      (1)  OL L 260, 2014 8 30, p. 4.
   
      (2)  1992 m. spalio 12 d. Tarybos reglamentas (EEB) Nr. 2913/92 nustatantis Bendrijos muitinės kodeksą (OL L 302, 1992 10 19, p. 1).
   
      (3)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
   
      PRIEDAS
      Susitarimo XXVI priedo pirmas skirsnis pakeičiamas taip:
      Nuoroda „1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą“ pakeičiama nuoroda „2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas“.